Bărbat din Mehedinţi, adus în ţară din Italia. Este condamnat la cinci ani de închisoare pentru tentativă de omor
Un bărbat de 35 de ani, din judeţul mehedinţi, urmărit internaţional după ce a fost condamnat la cinci ani de închisoare pentru tentativă de omor, a fost adus în ţară din Italia.
"La data de 12 martie 2024, Poliţia Română a adus în ţară o persoană, ce avea emis pe numele ei un mandat de executare a pedepsei cu închisoarea. Astfel, a fost adus un bărbat, de 35 de ani, domiciliat în Mehedinţi, urmărit internaţional pentru săvârşirea infracţiunii de tentativă de omor. Acesta a fost adus din Italia, fiind emis de către Tribunalul Mehedinţi, pe numele lui, un mandat de executare a pedepsei cu închisoarea de 5 ani", a anunţat, miercuri, Poliţia Română.
Sursa citată a precizat că bărbatul a fost încarcerat, în vederea executării mandatului.